**PRILOGA III – FINANČNA IN POGODBENA PRAVILA**

**I. PRAVILA, KI SE UPORABLJAJO ZA PRORAČUNSKE KATEGORIJE NA PODLAGI PRISPEVKOV NA ENOTO**

**I.1 Pogoji za upravičenost prispevkov na enoto**

Kadar so nepovratna sredstva v obliki prispevka na enoto, mora število enot izpolnjevati naslednje pogoje:

* enote morajo biti dejansko uporabljene ali proizvedene v obdobju, določenem v členu I.2.2 posebnih pogojev;
* enote morajo biti potrebne za izvajanje projekta ali proizvedene v njegovem okviru;
* število enot mora biti določljivo in preverljivo, zlasti pa podprto z dokumenti in dokazili, opredeljenimi v tej prilogi.

Za projekte prostovoljstva in posebna nepovratna sredstva za aktivnosti v okviru partnerstev za prostovoljstvo, pripravništva in zaposlitve:

**I.2 Izračun in dokazila za prispevke na enoto**

1. **Pot**

Potni stroški udeležencev od kraja izvora do kraja izvajanja in vrnitev.

Kraj izvora se praviloma razume kot kraj stalnega prebivališča udeleženca. Če se sporoči drug kraj izvora ali izvajanja, mora upravičenec navesti razlog za to spremembo.

Če se pot ni opravila ali se je financirala iz drugih virov EU, kot je Evropska solidarnostna enota (npr. udeleženec je že na kraju izvajanja zaradi druge aktivnosti, ki se ne financira na podlagi sporazuma), mora upravičenec za vsakega posameznega udeleženca to stanje sporočiti v orodju za mobilnost Mobility Tool+. V tem primeru se nepovratna sredstva za potne stroške ne dodelijo.

1. Izračun zneska nepovratnih sredstev za potne stroške: znesek nepovratnih sredstev se izračuna tako, da se število udeležencev na posamezni razpon razdalje poti, vključno s spremljevalci, pomnoži s prispevkom na enoto, ki se uporablja za zadevni razpon razdalje poti, kakor je določen v Prilogi IV k Sporazumu. Prispevek na enoto na razpon razdalje poti predstavlja znesek nepovratnih sredstev za povratno pot med krajem odhoda in krajem prihoda.

Za določitev ustreznega razpona razdalje poti mora upravičenec navesti razdaljo enosmerne poti, ki jo izračuna s spletnim kalkulatorjem razdalje, ki je na voljo na spletnem mestu Komisije: <https://ec.europa.eu/youth/solidarity-corps/resources-and-contacts_fr>

1. Sprožilni dogodek: sprožilni dogodek za upravičenost do nepovratnih sredstev je, da je udeleženec dejansko sodeloval pri aktivnosti.
2. Dokazila:

Za projekte prostovoljstva in posebna nepovratna sredstva za aktivnosti v okviru partnerstev za prostovoljstvo, pripravništva in zaposlitve :

Dokazilo o udeležbi v aktivnosti v obliki izjave, ki jo podpišeta udeleženec in gostiteljska organizacija, in v kateri so navedeni kraj, začetni in končni datum aktivnosti ter ime udeleženca.]

Za pripravništva in zaposlitve :

Dokazilo o udeležbi v aktivnosti v obliki izjave, ki jo podpišeta udeleženec in gostiteljska organizacija, in v kateri so navedeni kraj, začetni in končni datum aktivnosti ter ime udeleženca.]

(d) Poročanje: Upravičenec mora poročati v orodju za mobilnost Mobility Tool+ o vseh dejavnostih, izvedenih v okviru projekta.

**B. Žepnina/Dodatek za selitev**

Izračun zneska nepovratnih sredstev: znesek nepovratnih sredstev se izračuna tako, da se število dni na udeleženca pomnoži s prispevkom na enoto na dan, ki se uporablja za zadevno državo gostiteljico, kakor je določen v Prilogi IV k Sporazumu. Po potrebi se lahko v izračun zneska vključita en dan poti pred aktivnostjo in en dan poti po njej.

* V primeru prekinitve med bivanjem se obdobje prekinitve ne upošteva pri izračunu nepovratnih sredstev za žepnino/dodatek za selitev.
* V primeru prekinitve sporazuma z upravičencem s strani udeleženca zaradi "višje sile" mora biti udeleženec upravičen do prejema zneska nepovratnih sredstev, ki ustreza vsaj dejanskemu trajanju obdobja aktivnosti. Vsa preostala sredstva je treba povrniti, razen če ni drugače dogovorjeno z upravičencem.
* V primeru začasne prekinitve sporazuma o nepovratnih sredstvih z upravičencem zaradi "višje sile" se lahko udeležencu omogoči nadaljevanje aktivnosti po prekinitvi, pod pogojem, da končni datum aktivnosti ne presega končnega datuma projekta. O tem je treba poročati v orodju za mobilnost Mobility Tool+ kot o eni sami dejavnosti z obdobjem prekinitve.
1. Sprožilni dogodek: dogodek, ki je pogoj za upravičenost do nepovratnih sredstev, je, da se je udeleženec za določeno obdobje dejansko udeležil aktivnosti.
2. Dokazila:
* dokazilo o udeležbi v aktivnosti v obliki izjave, ki jo podpišeta udeleženec in organizacija, in v kateri so navedeni kraj, začetni in končni datum aktivnosti ter ime udeleženca;
* dokazilo o plačilu celotnega zneska žepnine/dodatka za selitev, ki ga upravičenec dolguje udeležencu v obliki potrdila o prenosu na bančni račun udeleženca ali potrdilo o prejemu, ki ga podpiše udeleženec.

(c) Poročanje:

* Upravičenec mora poročati v orodju za mobilnost Mobility Tool + o vseh aktivnostih, izvedenih v okviru projekta.
* Če je trajanje aktivnosti daljše od tistega, ki je navedeno v sporazumu z udeležencem, mora upravičenec spremeniti sporazum, da upošteva daljše trajanje, če to omogoča preostali znesek nepovratnih sredstev. V takih primerih mora upravičenec v orodju za mobilnost Mobility Tool + navesti novi začetni in končni datum v skladu z odobreno spremembo.

**C1. Organizacijska podpora - vodenje projektov**

1. Izračun zneska nepovratnih sredstev: znesek nepovratnih sredstev se izračuna tako, da se število udeležencev (razen spremljevalnih oseb) pomnoži z veljavnim in omejenim prispevkom na enoto, kot je določeno v Prilogi IV k sporazumu.
2. Sprožilni dogodek: dogodek, ki pogojuje upravičenost do nepovratnih sredstev, je, da upravičenec izvaja projektne aktivnosti, kot je prijavljen v vlogi za nepovratna sredstva, in kot jih je odobrila nacionalna agencija.
3. Dokazila: dokazilo o izvedenih aktivnostih bo zagotovljeno v obliki opisa teh aktivnosti v končnem poročilu.
4. Upravičenec mora poročati v orodju za mobilnost Mobility Tool + o vseh aktivnostih, izvedenih v okviru projekta.

**C2. Organizacijska podpora - stroški aktivnosti**

1. Izračun zneska nepovratnih sredstev: znesek nepovratnih sredstev se izračuna tako, da se število dni na udeleženca pomnoži s prispevkom na enoto na dan, ki se uporablja za zadevno državo gostiteljico, kakor je določen v Prilogi IV k Sporazumu. Po potrebi se lahko v izračun organizacijske podpore vključita en dan poti pred aktivnostjo in en dan poti po njej.

(b) Dokazila:

Za projekte prostovoljstva in posebna nepovratna sredstva za aktivnosti v okviru partnerstev za prostovoljstvo, pripravništva in zaposlitve :

Dokazilo o udeležbi v aktivnosti v obliki izjave, ki jo podpišeta udeleženec in gostiteljska organizacija, in v kateri so navedeni kraj, začetni in končni datum aktivnosti ter ime udeleženca.]

Za pripravništva in zaposlitve :

Dokazilo o udeležbi v aktivnosti v obliki izjave, ki jo podpišeta udeleženec in gostiteljska organizacija, v kateri so navedeni kraj, začetni in končni datum aktivnosti ter ime udeleženca.

(c) Poročanje:

* Upravičenec mora poročati v orodju za mobilnost Mobility Tool + o vseh aktivnostih, izvedenih v okviru projekta.
* Udeleženci v aktivnostih morajo o aktivnostih poročati z izpolnitvijo spletnega vprašalnika, v katerem navedejo povratne informacije o dejanskih in kvalitativnih elementih aktivnosti.

**D. Podpora za vključevanje**

1. Izračun zneska nepovratnih sredstev: znesek nepovratnih sredstev se izračuna tako, da se število dni na udeleženca (brez spremljevalnih oseb) pomnoži s prispevkom na enoto na dan, ki se uporablja za zadevno državo gostiteljico, kakor je določeno v Prilogi IV k Sporazumu. Po potrebi se lahko v izračun organizacijske podpore vključita en dan poti pred aktivnostjo in en dan poti po njej.
2. Sprožilni dogodek: dogodek, ki pogojuje upravičenost do nepovratnih sredstev, je, da je udeleženec, ki je mlada oseba z manj priložnostmi, dejansko opravil to aktivnost.
3. Dodatna dokazila: dokazilo o izvajanju dodatnih ukrepov in aktivnosti za spodbujanje socialne vključenosti bo zahtevano v obliki opisa teh aktivnosti v končnem poročilu. Upravičenec bo moral predložiti tudi dokazilo o udeležbi v aktivnosti v obliki izjave, ki jo podpišeta udeleženec in gostiteljska organizacija, v kateri so navedeni kraj, začetni in končni datum aktivnosti, namen aktivnosti ter imeni organizacije in udeleženca.
4. Poročanje:
* Upravičenec mora poročati v orodju za mobilnost Mobility Tool + o vseh aktivnostih, izvedenih v okviru projekta.
* Upravičenec mora poročati v orodju za mobilnost Mobility Tool + o ovirah, s katerimi se srečuje, kot tudi o dodatnih ukrepih in aktivnostih, ki se izvajajo za podporo njenemu/njegovemu sodelovanju.

**E1.Spletna jezikovna podpora (OLS)**

***Uporablja se samo za projekte prostovoljstva, posebna nepovratna sredstva za aktivnosti v okviru partnerstev za prostovoljstvo ter pripravništva in zaposlitve, če zadevajo čezmejne dejavnosti, ki trajajo več kot dva meseca, kolikor je glavni jezik aktivnosti bolgarski, hrvaški, češki, danski, nizozemski, angleški, estonski, finski, francoski, nemški, grški, madžarski, italijanski, latvijski, litovski, poljski, portugalski, romunski, slovaški, slovenski, španski ali švedski (ali dodatni jeziki, ko bodo na voljo v orodju spletne jezikovne podpore (OLS)***

*Ocene znanja jezikov v okviru spletne jezikovne podpore*

* Licence za oceno znanja jezika se zagotovijo udeležencem, ki se udeležijo obdobja mobilnosti v tujini vsaj za dva meseca brez časa poti.
* Licence mora udeležencem razdeliti upravičenec. Upravičenec mora zagotoviti uporabo licenc in si kar najbolj prizadevati zagotoviti, da izbrani udeleženci uporabljajo vse dodeljene licence.
* Upravičenec mora licence za oceno znanja jezika razdeliti udeležencem po tem, ko so ti izbrani za aktivnost prostovoljstva.
* Upravičenec mora zagotoviti, da udeleženci v aktivnosti prostovoljstva prvo oceno znanja jezika v okviru spletne jezikovne podpore opravijo pred obdobjem aktivnosti, drugo oceno znanja jezika pa ob koncu obdobja mobilnosti.
* Upravičenca o rezultatih ocene obvesti izvajalec storitve.

*Jezikovni tečaji v okviru spletne jezikovne podpore*

* Udeleženci morajo opraviti oceno v okviru spletne jezikovne podpore, preden se jim lahko dodeli licenca za jezikovni tečaj v okviru spletne jezikovne podpore. Licence za jezikovne tečaje v okviru spletne jezikovne podpore je treba dodeliti vsem udeležencem, ki želijo obiskovati tečaj, in ob upoštevanju jezikovnih potreb udeleženca.
* Licence mora udeležencem razdeliti upravičenec glede na njihove potrebe. Vsi udeleženci, ki opravijo oceno znanja jezika, imajo možnost udeležbe na jezikovnem tečaju, razen če gre za irščino (galščino) ali malteščino.
* Udeleženci mobilnosti, ki pri prvi oceni znanja jezika v glavnem jeziku poučevanja, dela ali prostovoljstva dosežejo stopnjo B2 ali več, imajo možnost udeležbe na jezikovnem tečaju v okviru spletne jezikovne podpore v tem jeziku ali lokalnem jeziku države, če je na voljo v okviru spletne jezikovne podpore. To izbiro v spletni jezikovni podpori navede upravičenec.
* Licence za jezikovni tečaj v okviru spletne jezikovne podpore je treba uporabiti v obdobju med prvo in drugo oceno znanja jezika v okviru spletne jezikovne podpore, tj. pred aktivnostjo mobilnosti zadevnih udeležencev in med njo.
* Upravičenec mora spremljati uporabo licenc na podlagi informacij izvajalca storitve.
* Upravičenec si mora kar najbolj prizadevati zagotoviti, da izbrani udeleženci aktivno uporabljajo vse dodeljene licence.

*Vse licence*

* Udeleženci mobilnosti se s podpisom sporazuma o dodelitvi nepovratnih sredstev za prostovoljstvo zavežejo, da bodo opravili obe oceni znanja jezika v okviru spletne jezikovne podpore (pred obdobjem mobilnosti in ob njegovem koncu) in se udeležili jezikovnega tečaja v okviru spletne jezikovne podpore, če jim je odobren.
* Upravičenec mora ravnati v skladu s smernicami za uporabo spletne jezikovne podpore, ki jih zagotovi izvajalec storitve.
* Upravičenec mora o številu uporabljenih licenc za oceno znanja jezika in jezikovni tečaj poročati v končnem poročilu upravičenca.
* Če ob končnem poročilu upravičenca niso uporabljene ali dodeljene vse licence, se lahko nacionalna agencija odloči, da bo to upoštevala pri določitvi števila licenc, ki se dodelijo upravičencu v naslednjih rokih za sprejem projektov v program.

**E.2 JEZIKOVNA PODPORA**

***Uporablja se samo za projekte prostovoljstva, posebna nepovratna sredstva za aktivnosti v okviru partnerstev za prostovoljstvo ter pripravništva in zaposlitve, v kolikor zadevajo čezmejne aktivnosti, ki trajajo več kot dva meseca, če glavni jezik aktivnosti ni zajet v spletni jezikovni podpori***

1. Izračun zneska nepovratnih sredstev: znesek nepovratnih sredstev se izračuna tako, da se skupno število udeležencev, ki prejmejo jezikovno podporo, pomnoži z vložkom na enoto, kot je določeno v Prilogi IV k Sporazumu.
2. Sprožilni dogodek: sprožilni dogodek za upravičenost do nepovratnih sredstev je, da se je udeleženec dejansko udeležil jezikovne priprave v jeziku, v katerem poteka aktivnost
3. Dokazila:
* dokazilo o udeležbi na tečajih v obliki izjave, ki jo podpiše izvajalec tečaja in v kateri so navedeni ime udeleženca, poučevani jezik, oblika zagotovljene jezikovne podpore in njeno trajanje, in/ali
* račun za nakup učnega gradiva, na katerem so navedeni zadevni jezik, ime in naslov organa, ki je izdal račun, znesek in valuta ter datum računa, in/ali
* če jezikovno podporo neposredno zagotavlja upravičenec: izjava, ki jo podpiše in datira udeleženec, v kateri so navedeni ime udeleženca, poučevani jezik, oblika prejete jezikovne podpore in njeno trajanje.]

**Solidarnostni projekti**

**A. Stroški vodenja projekta**

1. Izračun zneska nepovratnih sredstev: znesek nepovratnih sredstev se izračuna tako, da se število mesecev na projekt pomnoži z veljavnim prispevkom na enoto, kot je določeno v Prilogi IV k Sporazumu.
2. Sprožilni dogodek: dogodek, ki pogojuje upravičenost do nepovratnih sredstev, je, da je skupina mladih dejansko izvedla projekt.
3. Dokazila:

- dokazilo o izvajanju projekta bo zagotovljeno v obliki opisa opravljenih aktivnosti v končnem poročilu.

1. Poročanje:

- koordinator mora poročati o projektu solidarnosti v imenu skupine mladih in v končnem poročilu zagotoviti informacije o izvedenih projektnih aktivnostih;

- udeleženci projekta morajo preko spletnega vprašalnika predložiti svoje povratne informacije o sodelovanju v projektu.

**B. Stroški inštruktorja**

1. Izračun zneska nepovratnih sredstev: znesek nepovratnih sredstev se izračuna tako, da se delovni dnevi inštruktorja pomnožijo z vložkom na enoto, ki se uporablja za zadevno državo, kot je določeno v Prilogi IV k Sporazumu. Omejitev zgornje meje zneska, dodeljenega za stroške usposabljanja, bo določena na največ 12 dni na projekt.
2. Sprožilni dogodek: dogodek, ki pogojuje upravičenost do nepovratnih sredstev, je, da je skupina mladih uporabila inštruktorja za namene, opisane v Prilogi II k Sporazumu.
3. Dokazila:
* dokazilo o izvajanju projekta bo zagotovljeno v obliki opisa opravljenih aktivnosti v končnem poročilu.
* dokazilo o času, ki ga inštruktor porabi za projekt, bo zagotovljeno v obliki časovnice, vključno z imenom inštruktorja, datumi in skupnim številom dni dela inštruktorja za projekt.
1. Poročanje: koordinator mora poročati o solidarnostnem projektu v imenu skupine mladih in vključiti informacije o številu dni dela in vlogi/vključenosti inštruktorja v projektu v končnem poročilu.

**II. PRAVILA, KI SE ZA PRORAČUNSKE KATEGORIJE UPORABLJAJO NA PODLAGI POVRAČILA DEJANSKO NASTALIH STROŠKOV**

**II.1. Pogoji za povračilo dejanskih stroškov**

Kadar so nepovratna sredstva v obliki povračila dejanskih stroškov, morajo veljati naslednji pogoji:

1. so stroški, ki jih je imel upravičenec;
2. nastali so v obdobju iz člena I.2.2;
3. navedeni so v oceni proračuna iz Priloge II ali so upravičeni zaradi proračunskih prerazporeditev v skladu s členom I.3.3;
4. nastanejo v zvezi s projektom, kot je opisano v Prilogi II, in so potrebni za njegovo izvajanje;
5. so določljivi in preverljivi ter zlasti evidentirani v računovodskih izkazih upravičenca in določeni v skladu z računovodskimi standardi, ki se uporabljajo v državi, kjer ima upravičenec sedež, in v skladu z njegovo običajno prakso stroškovnega računovodstva;
6. ustrezajo zahtevam davčne in socialne zakonodaje, ki se uporablja;
7. so smotrni, utemeljeni in v skladu z načeli dobrega finančnega poslovodenja, zlasti glede gospodarnosti in učinkovitosti;
8. niso kriti v obliki prispevka na enoto, kakor je določen v oddelku I te priloge.

**II.2. Izračun dejanskih stroškov**

Za projekte prostovoljstva in posebna nepovratna sredstva za aktivnosti v okviru partnerstev za prostovoljstvo, pripravništva in zaposlitve

**A.1.Izredni stroški**

1. Izračun zneska nepovratnih sredstev: nepovratna sredstva znašajo 75 % upravičenih stroškov, ki so dejansko nastali za finančno jamstvo, 80 % upravičenih stroškov za drage potne stroške upravičenih udeležencev in 100 % upravičenih stroškov, ki so dejansko nastali za sodelovanje mladih z manj priložnostmi, stroški vizumov, dovoljenja za prebivanje, cepljenja, zdravstvena potrdila itd.
2. Upravičeni stroški:
* Stroški, povezani s finančnim jamstvom, ki ga predloži upravičenec, kadar tako jamstvo zahteva nacionalna agencija, kakor je določeno v členu I.4.2 Sporazuma;
* Stroški najvarčnejšega, a tudi najučinkovitejšega načina potovanja, za upravičene udeležence, za katere običajno pravilo financiranja ne krije vsaj 70 %. Izredni stroški za drago potovanje nadomeščajo običajna nepovratna sredstva za potne stroške.
* Stroški, povezani z vizumi, dovoljenji za prebivanje in cepljenjem udeležencev v dejavnostih mobilnosti;
* Stroški za podporo udeležbe mladih z manj priložnostmi ali s posebnimi potrebami pod enakimi pogoji kot drugi, ki niso vključeni v nobeno drugo kategorijo stroškov za enoto;
1. Dokazila:
* V primeru finančnega jamstva: dokazilo o stroških finančnega jamstva, ki ga izda organ, ki je upravičencu zagotovil jamstvo, in v katerem so navedeni ime in naslov organa, ki je izdal finančno jamstvo, znesek in valuta stroškov jamstva ter datum in podpis zakonitega zastopnika organa, ki je izdal jamstvo;
* V primeru potnih stroškov: dokazilo o plačilu povezanih stroškov na podlagi računov, na katerih so navedeni ime in naslov organa, ki je izdal račun, znesek in valuta, datum računa in potek poti;
* Za stroške, povezane z vizumi, dovoljenji za prebivanje in cepljenji: dokazilo o plačilu na podlagi računov, na katerih so navedeni ime in naslov organa, ki je izdal račun, znesek in valuta ter datum računa;
* Za stroške za podporo udeležbe mladih z manj priložnostmi: dokazilo o plačilu povezanih stroškov na podlagi računov, na katerih so navedeni ime in naslov organa, ki je izdal račun, znesek in valuta ter datum računa;
1. Poročanje:
* Upravičenec mora v orodju za mobilnost Mobility Tool+ poročati, ali so nastali izredni stroški;
* V takem primeru mora upravičenec v orodju za mobilnost Mobility Tool+ poročati o vrsti stroškov in dejanskem znesku nastalih povezanih stroškov.]

**Za solidarnostne projekte:**

**A. Izredni stroški**

1. Izračun zneska nepovratnih sredstev: nepovratna sredstva so povračila v višini 100 % upravičenih stroškov, ki so dejansko nastali zaradi udeležbe mladih z manj priložnostmi.
2. Upravičeni stroški:
* Stroški za podporo udeležbe mladih z manj priložnostmi ali s posebnimi potrebami pod enakimi pogoji kot drugi;
1. Dokazila:
* V primeru stroškov za podporo udeležbe mladih z manj priložnostmi: dokazilo o plačilu povezanih stroškov na podlagi računov z navedbo imena in naslova organa, ki izda račun, zneska in valute ter datuma izdaje računa;
1. Poročanje:
* koordinator mora poročati o solidarnostnem projektu v imenu skupine mladih in zagotoviti informacije o vrstah stroškov, povezanih z udeležbo mladih z manj priložnostmi, ter o dejanskem znesku nastalih, s tem, povezanih stroškov.

***Uporablja se samo za prostovoljstvo, pripravništva in zaposlitve, tj. ne velja za posebna nepovratna sredstva za aktivnosti v okviru partnerstev za prostovoljstvo ali solidarnostne projekte;***

**B. Stroški dopolnilnih aktivnosti**

1. Izračun zneska nepovratnih sredstev: nepovratna sredstva so povračilo 80 % upravičenih stroškov, ki so dejansko nastali zaradi stroškov, neposredno povezanih z izvajanjem dopolnilnih aktivnosti, vključno s pavšalnim zneskom za posredne stroške, ki ne presega 7 % upravičenih neposrednih stroškov projekta.
2. Upravičeni stroški:
* Stroški, neposredno povezani z izvajanjem dopolnilnih aktivnosti, vključno z oddajo naročil podizvajalcem ter nakupom blaga in storitev, če upravičenec odda vlogo za to in jo nacionalna agencija odobri ter je to določeno v Prilogi II;
* Posredni stroški, ki predstavljajo splošne administrativne stroške upravičenca, ki jih je mogoče prišteti k projektu (npr. računi za elektriko ali internet, stroški prostorov, stroški redno zaposlenega osebja itd.), in ne presegajo 7 % upravičenih neposrednih stroškov projekta.
1. Dokazila:
2. Računi za dejansko nastale stroške, na katerih so navedeni ime in naslov organa, ki je izdal račun, znesek in valuta ter datum računa.

**III. POGOJI ZA UPRAVIČENOST AKTIVNOSTI PROJEKTA**

1. Upravičenec mora zagotoviti, da so dejavnosti projekta, za katere je bila dodeljena podpora za nepovratna sredstva, upravičene v skladu s pravili iz Vodnika Evropske solidarnostne enote za vsak ukrep.
2. Izvedene aktivnosti, ki niso v skladu s pravili iz vodnika Evropske solidarnostne enote, dopolnjene s pravili iz te priloge, mora nacionalna agencija razglasiti za neupravičene, zneske nepovratnih sredstev za zadevne aktivnosti pa je treba v celoti povrniti. Povračilo mora zajemati vse proračunske kategorije, za katere so bila dodeljena nepovratna sredstva v zvezi z aktivnostjo, ki je razglašena za neupravičeno.
3. Upravičeno minimalno trajanje aktivnosti mobilnosti iz vodnika za prijavitelje je minimalno trajanje aktivnosti brez časa, porabljenega za pot.
4. Glede stroškov, ki nastanejo v zvezi s predhodnimi načrtovalnimi obiski (kjer je primerno) udeležencev, ki kasneje niso opravili posameznega prostovoljstva, skupnega prostovoljstva, pripravništva ali zaposlitvenih dejavnosti, upravičenec predloži nacionalni agenciji obrazložitev, v kateri pojasni razloge za neizvajanje aktivnosti zadevnega mladega udeleženca. Nacionalna agencija lahko takšno prošnjo odobri na podlagi te utemeljitve.

**IV. PRAVILA IN POGOJI ZA ZNIŽANJE NEPOVRATNIH SREDSTEV ZARADI SLABEGA ALI DELNEGA IZVAJANJA ALI IZVAJANJA Z ZAMUDO**

1. Nacionalna agencija lahko na podlagi končnega poročila, ki ga predloži upravičenec (vključno s poročili posameznih udeležencev, ki so sodelovali v aktivnostih mobilnosti), ugotovi, da je projekt izveden slabo, delno ali z zamudo.
2. Nacionalna agencija lahko upošteva tudi informacije, ki jih prejme iz katerega koli drugega ustreznega vira in ki potrjujejo, da projekt ni izveden v skladu s pogodbenimi določbami. Drugi viri informacij lahko vključujejo obiske za spremljanje, preglede dokumentacije ali preglede na kraju samem, ki jih izvede nacionalna agencija.
3. Končno poročilo se oceni na podlagi meril kakovosti, na podlagi katerih lahko prejme največ 100 točk. Če končno poročilo skupno prejme manj kot 50 točk, lahko nacionalna agencija zniža končni znesek nepovratnih sredstev za organizacijsko podporo zaradi slabega ali delnega izvajanja ukrepa ali izvajanja ukrepa z zamudo, čeprav so bile vse sporočene aktivnosti upravičene in so se dejansko izvedle.
4. Samo za organizacije z znakom kakovosti ali akreditacijo za prostovoljstvo iz programa Erasmus + : Če nacionalna agencija v primeru akreditiranih organizacij meni, da projekt ni izveden v skladu z zavezo kakovosti, ki jo je sprejel upravičenec, lahko poleg ali namesto tega od upravičenca zahteva, naj do dogovorjenega roka pripravi in izvede akcijski načrt ter tako izpolni veljavne zahteve. Če upravičenec akcijskega načrta do roka ne izvede zadovoljivo, lahko nacionalna agencija odvzame znak kakovosti ali akreditacijo za prostovoljstvo v okviru programa Erasmus +.
5. Končno poročilo se oceni v povezavi s poročili udeležencev mobilnosti na podlagi skupnega sklopa meril kakovosti, ki se osredotočajo na naslednje postavke:
	* Obseg izvajanja ukrepa v skladu z odobreno vlogo za nepovratna sredstva
	* Kakovost učnih rezultatov in učinek na udeležence
	* Učinek na vključene organizacije
	* Kakovost praktične ureditve, ki je zagotovljena za podporo aktivnosti, v smislu priprave, spremljanja in podpore udeležencem pri njihovi aktivnosti
	* Kakovost ureditev za priznavanje/potrjevanje učnih rezultatov udeležencev
	* Za projekte prostovoljstva, posebna nepovratna sredstva za aktivnosti v okviru partnerstev za prostovoljstvo,pripravništva in zaposlitve: V kolikšnem obsegu so bili zneski nepovratnih sredstev, ki so bili namenjeni udeležencem, preneseni nanje v skladu s pogodbenimi določbami, določenimi v sporazumu med zadevnim upravičencem in udeležencem, po predlogih iz Priloge V k Sporazumu.
6. Znižanje nepovratnih sredstev zaradi slabega ali delnega izvajanja ali izvajanja z zamudo se lahko uporabi za končni znesek upravičenih stroškov za organizacijsko podporo in lahko znaša:
	* 25 %, če končno poročilo prejme najmanj 40 točk in manj kot 50 točk;
	* 50 %, če končno poročilo prejme najmanj 25 točk in manj kot 40 točk;
	* 75 %, če končno poročilo prejme manj kot 25 točk.

**V. SPREMEMBE NEPOVRATNIH SREDSTEV (SE NE UPORABLJA)**

**VI. PREVERJANJA UPRAVIČENCA DO NEPOVRATNIH SREDSTEV IN PREDLOŽITEV DOKAZIL**

V skladu s členom II.27 Priloge I k Sporazumu se lahko pri upravičencu izvedejo preverjanja in revizije v zvezi s Sporazumom. Namen preverjanj in revizij je prepričati se, ali je upravičenec nepovratna sredstva upravljal ob upoštevanju pravil iz Sporazuma, da se določi končni znesek nepovratnih sredstev, do katerega je upravičen upravičenec.

Preverjanje končnega poročila je treba izvesti za vse projekte. Poleg tega se lahko za projekt izvede dodatno preverjanje dokumentacije ali pregled na kraju samem, če je sporazum za projekt vključen v vzorec nacionalne agencije, ki ga zahteva Evropska komisija, ali če ga je nacionalna agencija izbrala za usmerjeno preverjanje na podlagi ocene tveganja.

Za preverjanje končnega poročila in preverjanje dokumentacije mora upravičenec nacionalni agenciji predložiti kopije dokazil iz oddelka I.2, razen če nacionalna agencija zahteva predložitev izvirnikov. Nacionalna agencija mora izvirnike dokazil po analizi vrniti upravičencu. Če upravičenec ni uradno pooblaščen za pošiljanje izvirnikov dokumentov za preverjanje končnega poročila ali dokumentacije, lahko zadevni upravičenec namesto tega pošlje kopijo dokazil.

Nacionalna agencija lahko od upravičenca zahteva, da za kakršno koli preverjanje zagotovi dodana dokazila ali dokaze, ki se navadno zahtevajo za preverjanje kakšne druge vrste, kot je določeno v členu II.27 splošnih pogojev.

Različna preverjanja morajo vključevati:

1. **Preverjanje končnega poročila**

Preverjanje končnega poročila se izvede v fazi končnega poročanja v prostorih nacionalne agencije, da se določi končni znesek nepovratnih sredstev, do katerega je upravičen upravičenec.

Upravičenec mora nacionalni agenciji prek orodja za mobilnost predložiti končno poročilo, ki vključuje naslednje informacije o odhodkih iz nepovratnih sredstev:

* Prispevki na enoto, porabljeni za proračunske kategorije:
	+ Pot
	+ Organizacijska podpora
	+ Podpora za vključevanje
	+ Žepnina/Dodatek za selitev
	+ Jezikovna podpora
* Dejanski nastali stroški in dokazila iz oddelka II te priloge za proračunsko kategorijo:
	+ Izredni stroški
	+ Stroški dopolnilnih aktivnosti (kjer se uporablja).
1. **Preverjanje dokumentacije**

Preverjanje dokumentacije je poglobljeno preverjanje dokazil v prostorih nacionalne agencije, ki se lahko izvede v fazi končnega poročanja ali po njej.

Upravičenec mora na zahtevo nacionalni agenciji predložiti dokazila za vse proračunske kategorije.

1. **Pregledi na kraju samem**

Preglede na kraju samem izvede nacionalna agencija v prostorih upravičenca ali drugih prostorih, relevantnih za izvajanje projekta. Upravičenec mora med temi pregledi nacionalni agenciji dati na voljo za pregled izvirnike dokazil za vse proračunske kategorije.

Izvedejo se lahko tri vrste pregledov na kraju samem:

* ***Pregled na kraju samem med izvajanjem projekta***

Ta pregled se izvede med izvajanjem projekta, da lahko nacionalna agencija neposredno preveri dejansko izvedbo in upravičenost vseh aktivnosti in udeležencev projekta;

* ***Pregled na kraju samem po zaključku projekta***

Ta pregled se izvede po koncu projekta in običajno po preverjanju končnega poročila.

Upravičenec mora nacionalni agenciji poleg vseh dokazil zagotoviti tudi dostop do evidenc stroškov projekta v svojih računovodskih izkazih.

* ***Preverjanje sistema***

Preverjanje sistema se izvede, da se ugotovi skladnost upravičenca z zavezami, sprejetimi na podlagi znaka kakovosti, in akreditacijo za prostovoljstvo v okviru programa Erasmus+ .

Upravičenec mora nacionalni agenciji omogočiti, da preveri dejansko izvedbo in upravičenost vseh aktivnosti in udeležencev projekta.